**7. fejezet**

**Egy nehéz nap a hódokkal**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1.b, 1.c, 2.a, 2.b, 3., 7.a, 7.b,  7.c, 9., 10.a, 10.b | *Egyszerűbb* | *Nehezebb* | *Egyszerűbb* | *Nehezebb* |
| 1.a, 1.d, 4.a, 4.b,  6.a, 11.d | 4.c, 4.d, 6.b, 10.c, 10.d, 10.e | 5., 8.a, 8.b vázlat kiegészítése Olvasás: 8. fejezet | 8.c, 11.a, 11.b, 11.c |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat továbbgondolása |
| **🙕** | abban az esetben alkalmazzuk, ha egy feladat kapcsán többféle feladatot, tevékenységet is felajánlunk |
| **@** | azokat a feladatokat jelöli, melyek digitálisan is elérhetőek |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | | | | | |
| **67./**  **1.b**  **🡭**  **🙕**  **☺** | * Fontos, hogy a gyerekekben konkrét fogalmazási feladatokon keresztül tudatosítsuk a leíró fogalmazás, azon belül az Állatleírás legfontosabb tartalmi elemeit. | * A gyerekek lapozzák fel a munkafüzetet a 6. oldalon, és ismételjék át a leíró fogalmazás, azon belül az Állatleírás értékelési szempontjait! | egyéni munka | munkafüzet |  |
| * Nézzétek meg közösen a hódokról szóló videó első két percét!   [Itt!](https://www.youtube.com/watch?v=9FIBPIEGSEo) | * Egy jól olvasó gyermek – a megtekintéssel párhuzamosan – olvassa fel hangosan a feliratot! * Ezt követően minden gyermek írjon le a füzetébe egy újonnan szerzett, érdekesnek ítélt információt a hódokról! * A gyerekek osszák meg egymással az információkat! Hívjátok fel a gyerekek figyelmét arra, hogy azt az érdekességet, ami már elhangzott, ne ismételjék meg újra! | frontális munka  egyéni munka  frontális munka | projektor, hangszóró  fogalmazás-füzet |  |
| **67./**  **1.c**  **🡪**  **🙕**  **🡪** | * Az elkészült Állatleírások értékelési szempontok mentén történő elemzése, értékelése során térjetek ki a leírások lényeges, és lényegtelen elemeire is! | * A gyerekek javasoljanak egy-egy általuk fontosnak tartott szempontot a leíró fogalmazás értékelési szempontjai közül (tartalmi, szerkezeti és nyelvi)! * Az elhangzottakból válasszátok ki közösen a legfontosabbnak ítélt szempontokat, és írjátok fel azokat jól láthatóan a táblára! * Hallgassatok meg közösen minél több Állatleírást! * Elemezzétek, értékeljétek az elhangzottakat a kiválasztott értékelési szempontok mentén! | frontális munka | munkafüzet, tábla |  |
|  | * Következő lépcsőfokként próbáljátok ki a dolog „fordítottját” is! * A tanulók közül egyvalaki értékeli – az általa kiválasztott szempont/szempontok szerint – az elhangzott Állatleírást, a többieknek pedig ki kell találniuk, hogy melyik szempont/szempontok mentén történt az elemzés, értékelés. | frontális munka | munkafüzet |  |
| **67./**  **1.d**  **☺** | * „Részletkérdés"? | * Függesszetek ki egy akkora lepedőt, ami mögé el tud bújni 3 gyermek! * Válasszatok ki 3 fiút vagy 3 lányt az osztályból, és kérjétek meg őket, hogy bújjanak a lepedő mögé! Kezdődhet a játék! * Mindhárom gyerek mutassa meg a jobb kezét! * Mindhárom gyerek mutassa meg a bal lábát! * Mindhárom gyerek mutasson fel egy rá jellemző tárgyat! (szemüveg, nyaklánc, fülbevaló, karkötő, óra...) * Mindhárom gyerek mondja egymás után, hogy „Hahó!” * A többi gyereknek ki kell találnia, hogy melyik „részlet” melyik gyerekhez tartozik. * Jó szórakozást! | frontális munka | lepedő |  |
| **67./**  **2.a**  **🡪**  **🙕**  **🡪**  **🙕**  **🡪**  **🙕**  **@** | * A szókapcsolatok visszakerestetésével, a cselekvések időrendi sorrendbe helyezésével egyrészt gyakoroltathatjátok a lényegkiemelést, a vázlatírást, másrészt megfigyeltethetitek, hogy az egyes cselekedetek ismétlődésének, a szinonimák használatának milyen jelentésteremtő szerepe van a szövegben. | * A tanulók bővítsék mondatokká a már időrendbe állított szókapcsolatokat! A mondatok felhasználásával írják le röviden és tömören a szövegrész lényegét! | egyéni munka | fogalmazás-füzet |  |
|  | * A gyerekek lapozzanak vissza a Munkafüzet 31. oldalára, és elevenítsék fel a **KULCSSZÓ** fogalmát! * Szűkítsék a szókapcsolatokat szavakká! * A kulcsszavak felhasználásával készítsék el a szövegrész vázlatát! | frontális munka  egyéni munka | munkafüzet  fogalmazás-füzet |  |
|  | * A gyerekek gyűjtsék össze az **előbújt, eltűnt, sürget** szó rokon értelmű megfelelőit, és azok felhasználásával alakítsák át az egyes szókapcsolatokat!   pl. nógatni próbálta őket | egyéni munka | munkafüzet  *Rokon értelmű szavak szótára* |  |
| * A 2.a feladat digitális változatban is elérhető: [Itt!](https://reftantar.e-studygroup.com/esg6d9aa24e4e1bd900a7125cf8b97299c5) |  |  |  |  |
| **67./2.**  **a–b**  **🡪** | * A hód viselkedésén keresztül figyeltessétek meg az egyes metakommunikációs eszközök jelentéstartalmát, kommunikációban betöltött szerepét! * Jó képességű osztály esetében bővítsétek a metakommunikációval kapcsolatos ismereteiket: * vokális jelek * tekintet, * mimika, * emblémák, * kronémika, * proxémia, * mozgásos, kommunikáció: gesztus, testtartás, térközszabályozás. | * Szituációs játékokon keresztül gyakoroljátok a metakommunikációs eszközök használatát, a metakommunikációs jelek értelmezését! | csoportmunka |  |  |
| **68./3.**  **@** | * A 3. feladat digitális változatban is elérhető: [Itt!](https://reftantar.e-studygroup.com/esg6d9aa24e4e1bd900a7125cf8b97299c5) |  |  |  |  |
| **68./4.**  **a–d**  **69/6.**  **a–b**  **🡪** | * Folytassátok az ismeretbővítést az Emblémák tüzetesebb vizsgálatával! * Használjátok ki a lehetőséget egy osztályon belüli, mindenkire kötelezően érvényes szabályrendszer közös felállítására! * Alkalmazzátok a gyakorlatban is az emblémáról tanultakat! * A gyerekek készítsétek el az egyes szabályokat jelképező emblémákat, és helyezzék el azokat jól látható helyekre a tanteremben! * Térjetek ki arra is, hogy hogyan, milyen formában figyelmeztethetik egymást „szabályszegés” esetén! | * A gyerekek első lépésben fogalmazzák meg felszólító vagy tiltó mondatok formájában a szerintük legfontosabbnak tartott szabályokat az osztály életére, az osztálytársak közötti vagy akár a tanár-diák közötti kommunikációra, magatartásra vonatkozóan! * Válasszák ki közösen a legfontosabbnak ítélt szabályokat! * Készítsenek párban a szabályok jelentésének megfelelő emblémákat! * Helyezzék el azokat jól láthatóan a tanteremben! | egyéni munka  páros munka | fogalmazás-füzet  rajzlapok, filctollak, zsírkréták, cellux |  |
| **68./**  **4.a**  **☺** | * „Kövess engem!”   Segítség: Melléklet 1. | Ezt a játékot néma csendben kell játszani.   * Jelöljetek ki 4 gyereket, ők lesznek a „HÍVÓK”! * Mind a 4 gyerek húzzon egy cetlit, amin az áll, hogy hogyan tudja „elhívni” a csapattársait! (Figyeljetek rá, hogy egyenlő létszámú csapatokat alkossatok!)   Pl.: 1. Menj oda egy gyerekhez, és fogjatok kezet! Amennyiben ő a csapattársad, követni fog. Gyűjtsd össze a csapatodat!  2. Menj oda egy gyerekhez, és finoman veregesd meg a vállát! Amennyiben ő a csapattársad, követni fog. Gyűjtsd össze a csapatodat!  3. Menj oda egy gyerekhez, állj elé, és nézz mélyen a szemébe! Amennyiben ő a csapattársad, követni fog. Gyűjtsd össze a csapatodat!  4. Menj oda egy gyerekhez, állj elé, a kezedet tedd keresztbe a mellkasodon, és hajolj meg! Amennyiben ő a csapattársad, követni fog. Gyűjtsd össze a csapatodat!  A „HÍVÓKKAL” párhuzamosan a többi gyerek is húzzon egy-egy cetlit, amire az van írva, hogy milyen jelet látva kell követnie a hívóját.  Pl.: 1. A te „HÍVÓ”-d kezet fog fogni veled. Ha így tesz, akkor állj be mögé, és kövesd őt!  2. A te „HÍVÓ”-d megveregeti majd a vállad. Ha így tesz, akkor állj be mögé, és kövesd őt!  3. A te „HÍVÓ”-d odaáll eléd és mélyen a szemedbe néz. Ha így tesz, akkor állj be mögé, és kövesd őt!  4. A te „HÍVÓ”-d odaáll eléd, a kezét keresztbe teszi a mellkasán, és meghajol. Ha így tesz, akkor állj be mögé, és kövesd őt!   * Az a HÍVÓ győz, aki a leghamarabb megtalálta az összes csapattársát. | frontális munka | előre kinyomta-tott cetlik a HÍVÓK-nak és a csapat-tagoknak  Melléklet 1. |  |
|  | | | | | |
| **70./**  **6.b**  **☺** | * „Keresem a legjobb barátomat!”   Segítség: Melléklet 2. | * Ragasszátok egy-egy mesehős nevét öntapadós matricával a gyerekek hátára! Fontos, hogy a mesehősök közül ketten-ketten azonos mese szereplői legyenek! * A feladat az, hogy mindenki megtalálja a legjobb barátját, azon a módon, hogy minden játékos kiválaszt magának egyet a játékostársak közül, és mond neki egy állítást a hátán lévő cetlin megnevezett meseszereplőről. * Akik megtalálták egymást, azok üljenek le törökülésben a földre.   Lehetséges párok:   * Annipanni és Boribon * Lolka és Bolka * Pöttyös Panni és Kockás Peti * Aranyhaj és Pascal * Hófehérke és a 7 törpe * Ariel és Ficánka * Aladdin és Abu * Bogyó és Babóca * Timon és Pumba * Micimackó és Malacka | frontális munka | mesehősök nevei öntapadós matricára írva/nyom-tatva Melléklet 2. |  |
| **70./**  **7.b**  **🡪** | * A testvérek leírása mintát ad a rövid, lényegre törő jellemzésre, azok belső tulajdonságainak bemutatásával. * Hívjátok fel a gyermekek figyelmét arra, hogy egy igazán jól elkészített jellemzés a bemutatni kívánt személy külső és belső tulajdonságait egyaránt magába foglalja! * Elevenítsétek fel a Személyleírás lehetséges rendezési elveit! | * A tanulók egészítsék ki a feladatban található jellemzéseket a gyermekek külső tulajdonságainak bemutatásával! | egyéni munka | fogalmazás-füzet |  |
| **71/7.c**  **🡪** | * A feladat kapcsán hívjátok fel a gyerekek figyelmét arra, hogy az érzelmek „kihangosításával”, a gondolatok „kihangosításához” hasonlóan jellemezhetjük a szereplőket, hiszen amíg egy számukra kedvező, jó hír kellemes érzéseket vált ki belőlük, addig a rossz hír az ellenkezőjét! | * A feladat kapcsán a gyerekek gyakorolják az érvelést! * Indokolják meg néhány mondattal, hogy Edmundból vajon miért váltott ki rossz érzést az a hír, hogy Aslan már úton van! | frontális munka | fogalmazás-  füzet |  |
|  | | | | | |
| **71./**  **8.c**  **🡪** | * A jelzős szerkezetek jelentésgazdagító, jelentésárnyaló szerepét, fontosságát sok esetben azok hiányával tudjuk a legjobban megmutatni. Ezért ebben az esetben a feladat elvégzése után érdemes a jelzők elhagyásával is elolvastatni a bekezdést! * Arra is kitérhettek, hogy egy esetleges „túldíszítéssel” vajon mi lehet az író célja. | * A gyerekek írják le a saját szavaikkal a gátat! * A munka megkezdése előtt válasszák ki, hogy az alábbi kritériumok közül melyiknek felel majd meg a leírásuk: * nem tartalmaz jelzős szerkezeteket, * a szemléletesség kedvéért tartalmaz jelzős szerkezeteket, * a jelzős szerkezetek használata túlzó, a leírás „túldíszített”. * A felolvasott leírások alapján ki kell találni a társaknak, hogy melyik szempontnak felel meg a leírás. * Amennyiben úgy gondoljátok, hogy a már olvasott leírás nagyon megköti a gyerekek fantáziáját, más is lehet a tájleírás tárgya. | egyéni munka  frontális munka | fogalmazás-  füzet |  |
|  | | | | | |
| **72./**  **10.**  **a–b**  **🡭** | * A feladat célja egy részről az, hogy a szöveg adta lehetőséget kihasználjátok a megszemélyesítés fogalmának felelevenítésére és elmélyítésére, másrészt pedig az, hogy megmutassátok, hogy a megszemélyesítés segítségével hogyan valósulnak meg az alábbi jellemzési módok: * szereplő beszéltetése, * szereplő cselekedtetése, * gondolatainak megismertetése az olvasóval. * Arra is fontos felhívni a figyelmet, hogy az író a megszemélyesítés eszközét használja fel arra, hogy egy állatot felruházzon csodálatos tulajdonságokkal, és egy ismeretterjesztő szöveg tárgya helyett egy, a miénktől függetlenül létező világban zajló események főszereplőjévé tegye. |  | frontális munka | munkafüzet |  |

**Melléklet 1.**

|  |  |  |  |
| --- | --- | --- | --- |
| **Menj oda egy gyerekhez, és fogjatok kezet! Amennyiben ő a csapattársad, követni fog. Gyűjtsd össze a csapatodat!** | **Menj oda egy gyerekhez, és finoman veregesd meg a vállát! Amennyiben ő a csapattársad, követni fog. Gyűjtsd össze a csapatodat!** | **Menj oda egy gyerekhez, állj elé, és nézz mélyen a szemébe! Amennyiben ő a csapattársad, követni fog. Gyűjtsd össze a csapatodat!** | **Menj oda egy gyerekhez, állj elé, a kezedet tedd keresztbe a mellkasodon, és hajolj meg! Amennyiben ő a csapattársad, követni fog. Gyűjtsd össze a csapatodat!** |
| A te „HÍVÓ”-d kezet fog veled. Ha így tesz, akkor állj be mögé, és kövesd őt! | A te „HÍVÓ”-d megveregeti a válladat. Ha így tesz, akkor állj be mögé, és kövesd őt! | A te „HÍVÓ”-d odaáll eléd, és mélyen a szemedbe néz. Ha így tesz, akkor állj be mögé, és kövesd őt! | A te „HÍVÓ”-d odaáll eléd, a kezét keresztbe teszi a mellkasán, és meghajol. Ha így tesz, akkor állj be mögé, és kövesd őt! |
| A te „HÍVÓ”-d kezet fog veled. Ha így tesz, akkor állj be mögé, és kövesd őt! | A te „HÍVÓ”-d megveregeti a válladat. Ha így tesz, akkor állj be mögé, és kövesd őt! | A te „HÍVÓ”-d odaáll eléd, és mélyen a szemedbe néz. Ha így tesz, akkor állj be mögé, és kövesd őt! | A te „HÍVÓ”-d odaáll eléd, a kezét keresztbe teszi a mellkasán, és meghajol. Ha így tesz, akkor állj be mögé, és kövesd őt! |
| A te „HÍVÓ”-d kezet fog veled. Ha így tesz, akkor állj be mögé, és kövesd őt! | A te „HÍVÓ”-d megveregeti a válladat. Ha így tesz, akkor állj be mögé, és kövesd őt! | A te „HÍVÓ”-d odaáll eléd, és mélyen a szemedbe néz. Ha így tesz, akkor állj be mögé, és kövesd őt! | A te „HÍVÓ”-d odaáll eléd, a kezét keresztbe teszi a mellkasán, és meghajol. Ha így tesz, akkor állj be mögé, és kövesd őt! |
| A te „HÍVÓ”-d kezet fog veled. Ha így tesz, akkor állj be mögé, és kövesd őt! | A te „HÍVÓ”-d megveregeti a válladat. Ha így tesz, akkor állj be mögé, és kövesd őt! | A te „HÍVÓ”-d odaáll eléd, és mélyen a szemedbe néz. Ha így tesz, akkor állj be mögé, és kövesd őt! | A te „HÍVÓ”-d odaáll eléd, a kezét keresztbe teszi a mellkasán, és meghajol. Ha így tesz, akkor állj be mögé, és kövesd őt! |

**Melléklet 2.**

|  |  |  |  |
| --- | --- | --- | --- |
| **Annipanni** | **Boribon** | **Lolka** | **Bolka** |
| **Pöttyös Panni** | **Kockás Peti** | **Aranyhaj** | **Pascal** |
| **Hófehérke** | **A 7 törpe** | **Ariel** | **Ficánka** |
| **Aladdin** | **Abu** | **Bogyó** | **Babóca** |
| **Timon** | **Pumba** | **Micimackó** | **Malacka** |